****

REPUBLIKA HRVATSKA

POŽEŠKO SLAVONSKA ŽUPANIJA

OPĆINA BRESTOVAC

Općinski načelnik

KLASA:

URBROJ:2177/02-03-22-1

Brestovac, studeni 2022.g.

Općinsko vijeće Općine Brestovac

Predmet: Donošenje Odluke o sufinanciranju boravka djece u dječjim vrtićima

i obrtima za čuvanje djece

- predlaže se

Poštovani,

Odlukom o sufinanciranju smještaja djece u dječje vrtiće (Službeni glasnik Općine Brestovac broj 6/2015,8/2017 i 8/2021) propisano je da Općina Brestovac sufinancira sufinancira troškove smještaja djece u dječje vrtiće u iznosu 700,00 kuna mjesečno po djetetu, a ostatak do pune cijene smještaja snosit će roditelji (skrbnici).

Ovom novom Odlukom predlaže se sadašnje navedene iznose sufinanciranja povećati,uvesti stupnjevano financiranje po kategorijama korisnika (za drugo,treće i svako slijedeće dijete te djecu s poteškoćama u razvoju)

Predmetno povećanje sufinanciranja predlaže se iz razloga povećanja cijena energenata, kao i

ostalih troškova poslovanja vrtića, što je dovelo do povećanja ekonomske cijene vrtićke usluge.

Odluka stupa na snagu 01.01.2023.godine te su iznosi izraženi u EUR valuti.

OPĆINSKI NAČELNIK

Zdravko Mandić,ing.elektroteh.

Na temelju članka 2. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) i članka 30. Statuta Općine Brestovac (Službeni glasnik Općine Brestovac broj 3/2021) Općinsko vijeće Općine Brestovac na sjednici održanoj 2022. godine donijelo je

# O D L U K U

# o sufinanciranju boravka djece u dječjim vrtićima

# i obrtima za čuvanje djece

Članak 1.

Ovom Odlukom odobrava se sufinanciranje troškova boravka djece u dječjim vrtićima izvan područja Općine Brestovac i sufinanciranje boravka djece u obrtima za čuvanje djece.

Članak 2.

Pravo na sufinanciranje troškova boravka djece s područja Općine Brestovac u dječjim vrtićima izvan područja Općine Brestovac i u obrtima za čuvanje djece, mogu ostvariti roditelji odnosno skrbnici pod sljedećim uvjetima koji moraju biti ispunjeni kumulativno i to kako slijedi:

* dijete mora imati prebivalište na području Općine Brestovac,
* roditelj ili skrbnik mora imati prebivalište na području Općine Brestovac,
* podmirene sve obveze prema Općini Brestovac po bilo kojoj osnovi.

Članak 3.

Visina sredstava iz članka 1.i 2.ove Odluke utvrđuje se mjesečno po djetetu kako slijedi:

- za jedno (prvo) dijete - 133,00 EUR-a,

- za drugo dijete - 160,00 EUR-a,

- za treće i svako sljedeće dijete - 186,00 EUR-a,

- za dijete samohranog roditelja - 173,00 EUR-a,

- za dijete s teškoćama (tjelesnim, mentalnim, intelektualnimi osjetilnim oštećenjima, poremećajima autističnog spektra),utvrđenim rješenjem/nalazom/mišljenjem mjerodavnog tijela,neovisno o vremenu trajanja programa - 213,00 EUR-a.

Ukoliko su ispunjeni uvjeti za sufinanciranje po više kriterija iz stavka 1. ovog članka primjenjuje se samo jedan i to najpovoljniji za korisnika usluge.

Članak 4.

Roditelji, skrbnici odnosno samohrani roditelj, obvezni su Jedinstvenom upravnom odjelu Općine Brestovac u svrhu ostvarivanja prava iz ove Odluke podnijeti pisani zahtjev uz prilaganje sljedećih isprava:

* potvrda o prebivalištu za dijete ili preslika osobne iskaznice,
* potvrda o prebivalištu ili kopije osobnih iskaznica oba roditelja, skrbnika ili samohranog roditelja,
* ugovor ili potvrda dječjeg vrtića o upisu djeteta u vrtić.

Članak 5.

Korisnici koji su ostvarili pravo po Odluci o sufinanciranju smještaja djece u dječje vrtiće (Službeni glasnik Općine Brestovac broj 6/2015,8/2017 i 8/2021) na sufinanciranje smještaja u 2022.godini nisu dužni podnositi novi zahtjev u 2023.godini.

Članak 6.

Svaku promjenu vezano za ostvarivanje prava,osoba koja je ostvarila to pravo dužna je obavijestiti Jedinstveni upravni odjel Općine Brestovac u roku od 15 dana od nastanka promjene

Članak 7.

Sredstva za sufinanciranje dječjih vrtića iz članka 1. ove Odluke osiguravaju se u Proračunu Općine Brestovac.

Članak 8.

Danom stupanja na snagu ove Odluke prestaje važiti Odluka o sufinanciranju smještaja djece u dječje vrtiće (Službeni glasnik Općine Brestovac broj 6/2015,8/2017 i 8/2021).

Članak 9.

Ova Odluka stupa na snagu 1. siječnja 2023. godine, a objavit će se u Službenom glasniku Općine Brestovac.

PREDSJEDNK

OPĆINSKOG VIJEĆA

Tomo Vrhovac